open-index/open-wikipedia-markdown huggingface dataset:
George Wells Beadle

**George Wells Beadle** (* 22. október 1903 – † 9. jún 1989) bol americký genetik, spoločne s Edwardom L. Tatumom a Joshuom Lederbergom nositeľ Nobelovej ceny za fyziológiu alebo medicínu za rok 1958. Spolu s Tatumom cenu získali za objav toho, že gény regulujú určité chemické procesy v bunkách. Ich experimenty viedli k hypotéze o priamom vzťahu medzi génmi a enzymatickými reakciami, zvanej „jeden gén – jeden enzým“.

Beadle študoval na Nebraskej univerzite, doktorát získal roku 1931 na Cornellovej univerzite. V rokoch 1931 až 1936 pôsobil na Kalifornskom technologickom inštitúte (Kaltech), roku 1936 prešiel na Harvard a nasledujúceho roku na Stanford. Po deviatich rokoch sa vrátil na Kaltech, kde viedol katedru biológie. Roku 1961 sa stal rektorom Chicagskej univerzity.

V roku 1946 bol George Beadle prijatý do American Academy of Arts and Sciences, v tom istom roku tiež bol prezidentom Genetics Society of America.

## Referencie


## Externé odkazy
* Nobelova cena

## Zdroj

Kategória:Genetici USA
Kategória:Biológovia USA
Kategória:Lekári USA
Kategória:Botanici USA
Kategória:Biochemici USA
Kategória:Molekulárni biológovia
Kategória:Absolventi Cornell University
Kategória:Vyučujúci na California Institute of Technology
Kategória:Vyučujúci na Harvard University
Kategória:Vyučujúci na Stanford University
Kategória:Rektori University of Chicago
Kategória:Ateisti USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Osobnosti roka časopisu Time
Kategória:Osobnosti z Nebrasky
Alexandria (Rumunsko)

thumb|Alexandria
**Alexandria** je mesto v rumunskom Valašsku, neďaleko hranice s Bulharskom. Je centrom župy Teleorman. V roku 2011 tu žilo 45 434

Mesto leží na rieke Vedea, v južnej časti krajiny. Je obklopené dunajskou nížinou a prechádzajú ním dôležité komunikácie spájajúce centrá Rumunska s prístavmi na Dunaji. 

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Rumunsku
Focșani

thumb|Focșani

**Focşani** je mesto v v rumunskom Moldavsku. Je centrom župy Vrancea a má 103 000 obyvateľov. Presnejšie sa rozkladá na riečke Milcov, 160 km severovýchodným smerom od metropoly Bukurešti.

Nachádza sa neďaleko geologického zlomu, čo ho robí zraniteľným pre prípadné zemetrasenie. V jeho okolí sa pestuje víno, tiež sa ale ťaží ropa, železná ruda, meď a uhlie. V meste samotnom sa potom vyrába mlieko, nábytok a textílie. 

## Dejiny
Mesto sa vyvinulo ako dôležité obchodné centrum medzi Ruskom a juhovýchodnou Európou. V roku 1772 sa neďaleko od neho konalo dôležité rokovania medzi ruskými a tureckými diplomatmi. V roku 1789 tu bolo tiež porazené osmanské vojsko v bitke s Habsburgovcami. 9. decembra 1917 tú bolo podpísané prímerie medzi Rumunským kráľovstvom a ústrednými mocnosťami.

## Partnerské mestá
*  Banja Luka, Bosna a Hercegovina
*  Berd, Arménsko
*  Patra, Grécko
*  Potenza, Taliansko
*  Ramat Gan, Izrael
*  's-Hertogenbosch, Holandsko
*  Tivoli, Taliansko

## Iné projekty

## Externé odkazy
* Oficiálna stránka

## Zdroj

Kategória:Mestá v Rumunsku
Lúky pod Ukorovou

**Lúky pod Ukorovou** sú územie európskeho významu a chránený areál na Slovensku v Banskobystrickom kraji v katastri mesta Revúca a obce Revúčka. Správca územia je Národný park Muránska planina a jeho rozloha je 12,13 ha.

Predmetom ochrany sú biotopy:
* Vlhkomilné vysokobylinné lemové spoločenstvá na poriečnych nivách od nížin do alpínskeho stupňa
* Nížinné a podhorské kosné lúky
* Prechodné rašeliniská a trasoviská

Predmetom ochrany sú tieto druhy:
* kunka žltobruchá (Bombina variegata)
* modráčik krvavcový (Maculinea teleius)
* mlok hrebenatý (Triturus cristatus)

## Referencie

## Externé odkazy
* Komplexný informačný a monitorovací systém , Štátna ochrana prírody Slovenskej republiky

## Zdroj
* Popis lokality

Kategória:Územia európskeho významu na Slovensku
Kategória:Chránené areály na Slovensku
Kategória:Chránené územia v okrese Revúca
Kategória:Revúca (mesto)
Kategória:Revúcka vrchovina
Panamské dokumenty

thumbnail|vpravo|Krajina s politikmi, verejne aktívnymi osobami alebo ich blízkymi, ktorí sú zapletení do škandálu.
**Panamské dokumenty**, v angličtine **Panama Papers**, je označenie pre únik 11,5 milióna tajných dokumentov z panamskej spoločnosti Mossack Fonseca, ktorá sa špecializovala na korporátnu klientelu. V dokumentoch sú detailné informácie o viac ako 214000 offshorových firmách a ich vlastníckej štruktúre. Medzi menami sa nachádza päť hláv štátov, ide o Argentínu, Island, Saudskú Arábiu, Ukrajinu a Spojené arabské emiráty a ďalej blízki príbuzní najvyšších predstaviteľov ďalších 40 krajín vrátane Brazílie, Číny, Francúzska, Indie, Malajzie, Mexika, Malty, Pakistanu, Ruska, Juhoafrickej republiky, Španielska, Sýrie a Spojeného kráľovstva.

Dokumenty s veľkosťou 2,6 terabajtu dát a vznikajúce od 70. rokov 20. storočia, odovzdal anonymný zdroj v roku 2015 nemeckým novinám *[[Süddeutsche Zeitung]]* a americkému International Consortium of Investigative Journalists (ICIJ). Dáta boli rozposlané 400 novinárom zo 107 mediálnych agentúr z viac ako 80 krajín. Prvý novinový článok na túto tému vyšiel 3. apríla 2016, spolu so 149 uniknutým dokumentmi. Ďalším plánovaným krokom je zverejnenie kompletného zoznamu zúčastnených spoločností, ku ktorému by malo dôjsť začiatkom mája 2016.

## Referencie

## Pozri aj
* Daňový raj
* Pandora Papers
* Swiss Leaks
* Wikileaks

## Zdroj

Kategória:Dejiny Panamy
Kategória:Udalosti v 2016
Kategória:Škandály
Kategória:Dane
Kategória:Investigatívna žurnalistika
Daňový raj

**Daňový raj** alebo **daňová oáza** je štát alebo oblasť s nízkym zdanením, ktorý umožnuje podnikateľom a osobám možnosti vyhýbať sa daňovej povinnosti, iná definícia: „oblasť alebo krajina v ktorej dôchodky a bohatstvo podliehajú nízkym, prípadne vôbec žiadnym daniam a ktoré majú rozvinuté antitrastové zákonodarstvo, takže disponovanie aktívami je tam mimoriadne výhodné“.

## Charakteristika
Daňové raje sú malé štáty, zvyčajne s populáciou okolo 1 milióna obyvateľov a bohatšie ako okolité štáty. Ide o politicky stabilné štáty s efektívnou vládou, s dobrou vymožiteľnosťou práva a nízkou korupciou. 

Podľa údajov pre rok 2005 daňové raje obýva 0,8 % svetovej populácie, ale je v nich sústredených 2,3 % svetového príjmu. V rokoch 1982-1999 mali priemerný ročný rast DPH na osobu 3,3 % oproti 1,4 % ostatného sveta.

Ďalšie znaky sú:
* prísne bankové a obchodné tajomstvo
* žiadna menová kontrola zahraničných vkladov v cudzích menách
* značný rozsah finančného sektora
* absencia dohôd o výmenách daňových informácií s inými štátmi

Ide o štáty:
* v Európe:
** Andora, Írsko, Luxembursko, Monako, Normanské ostrovy
* v Ázii
** Hongkong, Singapur
* v Amerike
** Kajmanie ostrovy
** Holandské Antily
** Panama

## Postoj ostatných štátov
Štáty s vyšším zdanením považujú daňové raje za hrozbu, pretože tie môžu odlákať z nich ekonomické aktivity.

## Zdroje

## Pozri aj
* offshore

Kategória:Dane
Kategória:Globalizácia
Letecké opravovne Trenčín

**Letecké opravovne Trenčín** (**LOTN**) je slovenský priemyselný podnik sídliaci na Trenčianskom letisku.

## Dejiny
Opravovne vznikli v roku 1934, kedy sa začala výstavba, ktorá pokračovala až do roku 1938. Do Trenčína sa z Nitry a z Piešťan presťahoval Letecký sklad a Letecká škola. Cez vojnu sa v objektoch opravární licenčne vyrábali lietadlá Ju 87 Stuka. V roku 1945 sa obnovoval areál opravovní poškodený nemeckými bombami.

Po vojne v roku 1949 sa začala prestavba niektorých objektov, v tejto dobe sa tu opravovali predovšetkým piestové lietadlá. Výrazným impulzom bol predovšetkým presun vojenského leteckého skladu a dielní z Nitry. 1. októbra 1958 sa oficiálne schválil názov Letecké opravovne Trenčín. V 60. rokoch nastalo zvýšenie sortimentu opráv, v 70. rokoch nastala prúdová éra.

Opravovne v roku 1963 otvorili vlastné učňovské stredisko, z ktorého sa neskôr stala stredná škola (dnes Stredná odborná škola letecko - technická Trenčín).

Opravovne zabezpečovali opravy československých lietadiel L-29 Delfín, L-39 Albatros, sovietskych MiG-21, MiG-29 a helikoptéry Mi-8/17. V rokoch 1977 - 1987 sa začala dostavba Leteckých opravovní a následná stavba vzletovej a pristávacej betónovej dráhy s dĺžkou 2200 metrov.

1. júla 1989 nastala reorganizácia a osamostatnenie podniku na štátny podnik. V roku 2006 sa zo štátneho podniku stal akciový podnik, v jeho mene koná Ministerstvo obrany SR.

V novembri 2016 informovali médiá, že Letecké opravovne uspeli v tendri servisnej agentúry NATO na opravu ruských helikoptér Mi-171, ktoré sú nasadzované silami NATO a ich spojencami v Afganistane.

## Referencie

## Iné projekty

## Zdroj
* LOTN  - história

Kategória:Podniky na Slovensku
Kategória:Podniky založené v 1934
Sojuz TMA-02M

**Sojuz TMA-02M** bola ruská kozmická loď typu Sojuz. Dňa 7. júna 2011 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 28. Sojuz následne zostal u ISS ako záchranná loď až do novembra 2011, kedy sa s ním rovnaká trojica kozmonautov vrátila späť na Zem.

## Posádka
*  Sergej Volkov (2), veliteľ, Roskosmos (CPK)
*  Michael Fossum (3), palubný inžinier 1, NASA
*  Satoši Furukawa (1), palubný inžinier 2, JAXA

### Záložná posádka
*  Oleg Kononenko, veliteľ, RKK Energija 
*  Donald Pettit, palubný inžinier 1, NASA
*  André Kuipers, palubný inžinier 2, ESA

## Priebeh letu
Sojuz TMA-02M úspešne vyštartoval dňa 7. júna 2011 o 20:12:44,924 svetového času (UTC) pomocou nosnej rakety Sojuz-FG z Bajkonuru. Približne po deviatich minútach od štartu bola kozmická loď navedená na počiatočnú obežnú dráhu Zeme. Po dvoch dňoch letu, 9. júna o 21:17:49 UTC, sa loď pripojila k spojovaciemu uzlu modulu Rassvet na Medzinárodnej vesmírnej stanici (ISS). Posádka prešla na stanicu a zapojila sa do práce Expedície 28.

Dňa 21. novembra 2011 o 23:00:17 UTC sa Sojuz s rovnakou trojicou odpojil od Medzinárodnej vesmírnej stanice a 22. novembra o 02:24:50 UTC úspešne pristál v zasneženej kazašskej stepi neďaleko Arkalyku.

## Galéria

Súbor:Soyuz TMA-02M prime and backup crews at Kremlin Wall.jpg|Hlavná a záložná posádka Sojuzu pri kremeľskom múre v Moskve
Súbor:Soyuz TMA-02M spacecraft rolls to the launch pad.jpg|Prevoz nosnej rakety na štartovaciu rampu, 5. jún 2011
Súbor:Soyuz TMA-02M spacecraft at the launch pad.jpg|Raketa Sojuz-FG na štartovacej rampe dva dni pred štartom
Súbor:Soyuz TMA-02M rocket launches.jpg|Štart Sojuzu TMA-02M z Bajkonuru, 7. jún 2011
Súbor:ISS-29 Soyuz TMA-02M and Progress M-10M against Aurora Australis.jpg|Sojuz TMA-02M pripojený k Medzinárodnej vesmírnej stanici, 17. september 2011
Súbor:Soyuz TMA-02M reentry.jpg|Návrat Sojuzu do atmosféry pri pohľade z ISS
Súbor:Soyuz TMA-02M landing site from above.jpg|Pohľad na miesto pristátia kozmickej lode, 22. november 2011
Súbor:Soyuz TMA-02M capsule shortly after landing.jpg|Návratový modul krátko po pristátí
Súbor:Soyuz TMA-02M crew after landing.jpg|Posádka po vyzdvihnutí z kabíny
Súbor:Expedition 29 welcome home ceremony in Star City.jpg|Posádka Sojuzu TMA-02M na tradičnom privítacom ceremoniáli v Hviezdnom mestečku, december 2011


## Referencie


## Iné projekty

## Externé odkazy
* Informácie o lete Sojuzu TMA-02M

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2011
Flavín

thumb|Flavín v oxidovanom a v redukovanom stave ; "R" reprezentuje skupinu, kde dochádza k substitúciam za vzniku rôznych flavínov

**Flavíny** sú látky, ktorých molekula je odvodená od izoaloxazínu, žltej látky s tromi kondenzovaných cyklami. Patrí k nim najmä riboflavín (vitamín B2) a z neho odvodené kofaktory FMN a FAD. Tieto kofaktory sú veľmi často súčasťou mnohých významných proteínov a enzýmov (tzv. flavoproteínov). Flavínový kruh je možné oxidovať (na flavochinóny) a spätne redukovať (na flavohydrochinóny), a to niekedy cez voľný radikál (flavosemichinón). Rôzne deriváty východiskového izoaloxazínu sa vytvárajú substitúciou na 10. uhlíku.

## Zdroj

## Referencie
Sojuz TMA-03M

**Sojuz TMA-03M** bola ruská kozmická loď typu Sojuz, ktorá 21. decembra 2011 odštartovala z kozmodrómu Bajkonur k Medzinárodnej vesmírnej stanici (ISS). Dopravila tam troch členov Expedície 30 – Olega Kononenka, Andrého Kuipersa a Donalda Pettita. Potom zostala u ISS ako záchranná loď až do 1. júla 2012, kedy sa s ňou rovnaká trojica kozmonautov vrátila na Zem.

## Posádka
*  Oleg Kononenko (2), veliteľ, RKK Energija 
*  André Kuipers (2), palubný inžinier 1, ESA
*  Donald Pettit (3), palubný inžinier 2, NASA

### Záložná posádka
*  Jurij Malenčenko, veliteľ, Roskosmos (CPK)
*  Sunita Williamsová, palubný inžinier 1, NASA
*  Akihiko Hošide, palubný inžinier 2, JAXA

## Priebeh letu
Štart Sojuzu TMA-03M bol pôvodne plánovaný na 25. novembra 2011, ale po zničení Progressu M-12M pri neúspešnom vzlete dňa 24. augusta 2011 bol odložený na 20. a potom na 21. decembra 2011. 

Štart sa uskutočnil 21. decembra 2011 o 13:16:14,190 svetového času (UTC) z kozmodrómu Bajkonur. O 13:25 UTC sa kozmická loď dostala na predvolenú obežnú dráhu vo výške 230 × 190 km. Postupnými manévrami sa obežná dráha zvyšovala a dva dni po štarte sa loď dostala k Medzinárodnej vesmírnej stanici (ISS). K spojeniu oboch telies došlo 23. decembra 2011 o 15:19:14 UTC, kedy sa Sojuz TMA-03M v automatickom režime pripojil k modulu Rassvet.

O šesť mesiacov neskôr sa kozmonauti vrátili do Sojuzu, dňa 1. júla 2012 sa o 04:47:43 UTC odpojili od stanice a v ten istý deň o 08:14:41,2 UTC pristáli v kazašskej stepi neďaleko Džezkazganu.

## Galéria

Súbor:Soyuz TMA-03M crew at the Kremlin Wall.jpg|Posádka Sojuzu pri kremeľskom múre v Moskve
Súbor:Soyuz TMA-03M rollout 2.jpg|Prevoz nosnej rakety na štartovaciu rampu, 19. december 2011
Súbor:Soyuz TMA-03M rocket at the launch pad.jpg|Raketa Sojuz-FG po vztýčení na štartovacej rampe
Súbor:Soyuz TMA-03M crew members wave farewell.jpg|Členovia posádky Sojuzu TMA-07M mávajú na rozlúčku pred štartom
Súbor:Soyuz TMA-03M rocket launches 2 cropped.jpg|Štart Sojuzu TMA-03M z Bajkonuru, 21. december 2011
Súbor:Soyuz TMA-03M docking.jpg|Kozmická loď Sojuz TMA-03M sa blíži k spojovaciemu uzlu modulu Rassvet na Medzinárodnej vesmírnej stanici, 23. december 2011
Súbor:ISS-30 Soyuz TMA-03M and Progress M-13M.jpg|Pohľad na pripojený Sojuz TMA-03M k modulu Rassvet a Progress M-13M pripojený k modulu Pirs, 1. január 2012
Súbor:Soyuz TMA-03M capsule descends past helicopter (201207010008HQ).jpg|Návratový modul Sojuzu klesá na padáku
Súbor:Soyuz TMA-03M capsule lands.jpg|Pristátie v kazašskej stepi neďaleko Džezkazganu, 1. júl 2012
Súbor:Soyuz TMA-03M capsule with Russian Search and Rescue crews.jpg|Ruské záchranné tímy pripevňujú rebríky na návratový modul krátko po pristátí
Súbor:Soyuz TMA-03M crew after landing.jpg|Posádka po vyzdvihnutí z kabíny


## Referencie


## Iné projekty

## Externé odkazy
* Informácie o lete Sojuzu TMA-03M

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2011
Kategória:Kozmonautika v 2012
Krásy Slovenska

**Krásy Slovenska** je najstarší kontinuálne vychádzajúci časopis na Slovensku. Časopis je venovaný prírodným krásam a zaujímavostiam Slovenska, turistike, cestovnému ruchu, horolezectvu, jaskyniarstvu, ochrane prírody a tradíciám. Založil ho v roku 1921 turistický nadšenec Miloš Janoška z Liptovského Mikuláša. V súčasnosti ho vydáva v dvojmesačnej periodicite Klub slovenských turistov v nakladateľstve Dajama.

## Z histórie
Miloš Janoška stál pri zrode a bol členom výboru prvej slovenskej turistickej organizácie Tatranského spolku turistického založeného 19. januára 1919, ktorý sa roku 1921 zlúčil s väčším Klubom československých turistov. Noví slovenskí členovia nechceli byť odkázaní na oficiálny tlačový orgán klubu *Časopis turistov*. Chceli mať svoj slovenský časopis, ktorý mohol propagovať krásy Slovenska. Miloš Janoška oslovil Pavla Stacha, účtovníka vydavateľstva Tranoscius, ktorý sa skontaktoval s krajanmi v USA. V krátkom čase, s pomocou typografa pôsobiaceho v USA Mateja Sopka, krajania vyzbierali a na Slovensko poslali 5 000 Kč. Zakrátko, začiatkom roku 1921, vyšlo prvé číslo Krás Slovenska. Miloš Janoška mal od samého začiatku vydávania časopisu nedostatok finančných prostriedkov. V závere 4. ročníka časopisu (č. 912/1924) upozorňuje svojich čitateľov, aby nezabúdali zaplatiť za odobrané čísla. V auguste 1926 bola ekonomická situácia tak neúnosná, že Miloš Janoška a Gustáv Nedobrý sa rozhodli podpísať zmluvu o odovzdaní vlastníckych a vydavateľských práv Klubu československých turistov, odboru v Liptovskom Mikuláši. Od 6. ročníka (1927) Krás Slovenska je majiteľom a vydavateľom Odbor KČST Liptovský Svätý Mikuláš. Časopis začala tlačiť Slovenská kníhtlačiareň vo Zvolene. Ročné náklady na vydávanie časopisu boli v roku 1938 45 000 Kč. Ročne vychádzalo 10 čísiel. Predplatitelia zaplatili ročne 30 Kč.

## Súčasnosť
Krásy Slovenska vychádzajú na 80 stranách v dvojmesačnej periodicite. Informujú čitateľov o turistických udalostiach, prinášajú reportáže, informujú o chránených oblastiach, národných parkoch, o horolezectve, prinášajú zaujímavé články o kultúrno-historických pamiatkach, o histórii turistiky na Slovensku a o zaujímavých osobnostiach turistiky. Venujú sa cykloturistike, lyžovaniu, vysokohorskej turistike.

## Šéfredaktori
* Miloš Janoška, 19211932
* Oldřich Nuska, 1932
* MUDr. Ľudovít Izák, Gustáv Nedobrý, 19321938
* MUDr. Ľudovít Izák, 19381954 (okrem iného aj redigoval v menej významných funkciách)
* JUDr. Tibor Sásik, 19541986
* v súčasnosti Mgr. Zuzana Kollárová

## Referencie

## Externé odkazy
* Krásy Slovenska
* Vydavateľstvo DAJAMA
* Klub slovenských turistov: KST
* Krásy Slovenska na Facebooku

Kategória:Časopisy v Česko-Slovensku
Kategória:Časopisy na Slovensku
Kategória:Dvojmesačníky na Slovensku
Kategória:Turistika na Slovensku
Kategória:1921
Podvihorlatský maratón

**Podvihorlatský maratón** je bežecké podujatie, ktoré sa koná v Michalovciach a beží sa okolo vodnej nádrže Zemplínska Šírava.

Po prvý raz sa bežal 21. apríla 1984.

## Listina víťazov
### Muži
* 1984 - Tomáš Rusek (ČSSR) 2:22:34
* 1985 - Peter Polák (ČSSR) 2:28:34
* 1986 - Peter Polák (ČSSR) 2:21:26
* 1987 - Peter Polák (ČSSR) 2:31:06
* 1988 - Štefan Szollost (ČSSR) 2:30:44
* 1989 - Milan Hrušovský (ČSSR) 2:35:35
* 1990 - Peter Buc (ČSSR) 2:36:34
* 1991 - Vladimir Grodzitsky (Ukrajina) 2:34:48
* 1992 - Anton Sluka (ČSSR) 2:27:15
* 1993 - Jozef Cvanciger (Slovensko) 2:27:15
* 1994 - Václav Župa (Slovensko) 2:26:57
* 1995 - Petro Šolopak (Ukrajina) 2:28:32
* 1996 - Sergej Janenko (Ukrajina) 2:25:57
* 1997 - Sergej Janenko (Ukrajina) 2:26:43
* 1998 - Vladislav Lipovský (Slovensko) 2:24:04
* 1999 - Alexander Burcajlo (Ukrajina) 2:32:05
* 2000 - János Bogár (Maďarsko) 2:32:15
* 2001 - Peter Behún (Slovensko) 2:29:11 
* 2002 - Dimitro Piatnichuk (Ukrajina) 2:30:49
* 2003 - Peter Behún (Slovensko) 2:35:15
* 2004 - Slavomír Lindvai (Slovensko) 2:33:15
* 2005 - 
* 2006 - Vladislav Lipovský (Slovensko) 2:35:55
* 2007 - Vladislav Lipovský (Slovensko) 2:39:43
* 2008 - Vladislav Lipovský (Slovensko) 2:41:47
* 2009 - Ferenc Biri (Maďarsko) 2:43:09
* 2010 - Janos Zabari (Maďarsko) 2:44:08
* 2011 - Eduard Hapak (Ukrajina) 2:39:27
* 2012 - Anatoliy Malyy (Ukrajina) 2:45:33
* 2013 - Talam Bernard (Keňa) 2:44:34
* 2014 - Chelimo Wilfred Cheserek (Keňa) 2:31:40
* 2015 - Tomáš Kopčík (Slovensko) 2:41:09

## Externé odkazy
* Oficiálna stránka maratónu

Kategória:Maratón
Kategória:Bežecké preteky
Pankles z Ténu

**Pankles** alebo **Panklés** (*Pankles*, iný prepis: *Panklés*) bol olympijský víťaz v neznámej disciplíne v 1. storočí. 
 
Značne poškodený nápis *IG XII, 5 909* (Inscriptiones Graecae XII, 5. = Inscriptiones Cycladum, ed. Friedrich Hiller von Gaertringen. 2 vols. Berlin 1903-1909.) starovekej kamennej stély, objavenej na kykladskom ostrove Ténos uvádza, že Pankles, syn Pankla z Ténu, zvíťazil v neznámej disciplíne v epirskej Nikopolide na slávnostiach Aktia (usporadúvaných na počesť boha Apolóna) a aj to, že Pankles počas olympiády dosiahol titul *periodonikés* (víťaz obehu, t. j. víťaz všetkých panhelénskych hier počas olympiády). Tento titul si vyslúžil pravdepodobne v období po víťazstve na 217. olympijských hrách v roku 89.
   
Každé obdobie medzi dvomi olympijskými hrami sa nazývalo olympiádou. Jednotlivé celogrécke hry sa usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh). Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v neznámej disciplíne
Tatranský spolok turistický

**Tatranský spolok turistický**, prvá slovenská turistická organizácia, ktorá položila základy organizovanej turistiky pre širokú slovenskú verejnosť bez rozdielu spoločenského postavenia a povolania.

## Z histórie
Pád Rakúsko-Uhorskej monarchie otvoril priestor pre nové iniciatívy spolkov a združení, ktoré sa dovtedy nemohli realizovať. Noviny *Sokol*, ktoré vychádzali v Liptovskom Mikuláši 12. januára 1919 uverejnili správu o stretnutí priateľov turistiky s úmyslom vytvoriť turistický spolok. Medzi účastníkmi boli Miloš Janoška, *Branko Lacko*, MUDr. Ivan Stodola, JUDr. Juraj Janoška, *Ondrej Žuffa* a *Fedor Droppa*. Aj noviny *Slovenský východ* zakrátko vydali rovnakú výzvu, ktorej autorom bol *Anton Straka*, ktorý oznamoval, že bolo by vhodné čo najskôr vytvoriť *Družstvo slovenských turistov*, ktoré by mohlo mať svoje sídlo pod Tatrami.

Už v zaniknutom Uhorskom karpatskom spolku pôsobili nadšení turistickí činovníci so slovenskými koreňmi. Ich aktivita nebola bezvýznamná. Pripravovali pôdu pre nové spoločenské organizácie založené na národnom princípe. Medzi nimi bol Miloš Janoška, ktorý už počas prvej svetovej vojny v roku 1913 vypracoval Pravidlá odborov turistiky.

### Ustanovenie klubu
Ustanovujúca schôdza Tatranského turistického klubu sa uskutočnila 19. augusta 1919. Prvým predsedom sa stal Kornel Stodola, podpredsedom JUDr. Juraj Janoška. Už krátko po založení klubu začali sa vytvárať skupiny klubu v Liptovskom Mikuláši,Ružomberku, Košiciach, Martine a v Bratislave. V roku 1919 mala nová turistická organizácia 985 členov. Schádzali sa na vychádzkach do Tatier, vymieňali maďarské a nemecké informačné tabule za slovenské, značkovali cesty, spolok vydal z pera Antona Straku *Turistického sprievodcu po východnom Slovensku*. Spolku však chýbali skúsení vedúci pracovníci a časom začala stagnovať členská základňa.

### Zlúčenie s KČST
O tejto situácii vedel Klub československých turistov (KČST). Na valnom zhromaždení klubu 20. marca 1920 v Liptovskom Mikuláši bolo jednomyseľne rozhodnuté prijať ponuku Klubu československých turistov na zlúčenie. Dňa 9. mája 1920 valné zhromaždenie KČST v Prahe schválilo zlúčenie. Vytvorenie novej väčšej celoštátnej organizácie vytvorilo podmienky na rýchlejší rozvoj turistiky na Slovensku.

## Referencie

Kategória:Horolezectvo na Slovensku
Kategória:Turistika na Slovensku
Kategória:Organizácie založené v 1919
Sojuz TMA-04M

**Sojuz TMA-04M** bola ruská kozmická loď typu Sojuz. Dňa 15. mája 2012 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 31. Sojuz následne zostal u ISS ako záchranná loď až do 16. septembra 2012, kedy sa odpojil od stanice s rovnakou posádkou a o niekoľko hodín neskôr, už 17. septembra, pristál na Zemi.

## Posádka
*  Gennadij Padalka (4), veliteľ, Roskosmos (CPK) 
*  Sergej Revin (1), palubný inžinier 1, Roskosmos (CPK)
*  Joseph M. Acaba (2), palubný inžinier 2, NASA

### Záložná posádka
*  Oleg Novickij, veliteľ, Roskosmos (CPK)
*  Jevgenij Tarelkin, palubný inžinier 1, Roskosmos (CPK)
*  Kevin Ford, palubný inžinier 2, NASA

## Priebeh letu
Štart bol pôvodne plánovaný na 30. marca 2012. Koncom januára však pri tlakových skúškach technici poškodili pristávací modul lode. Celá loď musela byť vymenená a štart odložený na 15. mája 2012.

Štart sa uskutočnil 15. mája 2012 o 03:01:22,968 UTC z kozmodrómu Bajkonur. Po obvyklom dvojdňovom lete sa 17. mája o 4:36 UTC loď spojila s Medzinárodnou vesmírnou stanicou (ISS). 

Dňa 16. septembra 2012 o 23:09:00 UTC sa rovnaká posádka Padalka, Revin a Acaba s loďou odpojila od stanice a na druhý deň o 02:52:51,9 UTC pristáli v kazašskej stepi, severovýchodne od Arkalyku. Let Sojuzu trval 124 dní, 23 hodín, 51 minút a 30 sekúnd.

## Galéria

Súbor:Soyuz TMA-04M spacecraft integration facility 1.jpg|Kozmická loď Sojuz TMA-04M počas predletových kontrol
Súbor:Soyuz TMA-04M prime and backup crews at the Korolev Museum.jpg|Hlavná a záložná posádka Sojuzu v Koroľovovom múzeu
Súbor:Soyuz TMA-04M spacecraft is rolled out by train.jpg|Prevoz nosnej rakety na štartovaciu rampu, 13. máj 2012
Súbor:Soyuz TMA-04M rocket on the launch pad.jpg|Raketa Sojuz-FG po vztýčení na štartovacej rampe
Súbor:Expedition 31 crew wave goodbye.jpg|Posádka sa lúči pred štartom
Súbor:Expedition 31 Soyuz launch.jpg|Štart Sojuzu TMA-04M z Bajkonuru, 15. máj 2012
Súbor:Soyuz TMA-04M spacecraft departs from the ISS a.jpg|Kozmická loď Sojuz TMA-04M po oddelení od Medzinárodnej vesmírnej stanice, 16. september 2012
Súbor:Soyuz TMA-04M landing 2.jpg|Návratový modul Sojuzu klesá na padáku
Súbor:Soyuz TMA-04M landing 5.jpg|Pristátie Sojuzu v kazašskej stepi neďaleko Arkalyku
Súbor:Soyuz TMA-04M capsule shortly after landing.jpg|Pátracie a záchranné tímy po príchode k návratovému modulu krátko po pristátí
Súbor:Soyuz TMA-04M crew shortly after landing.jpg|Posádka po vyzdvihnutí z kabíny


## Referencie


## Iné projekty

## Externé odkazy
* Informácie o lete Sojuzu TMA-04M

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2012
Kallippos z Rodosu

**Kallippos** (*Kallippos*) bol olympijský víťaz v boxe v roku 296 pred Kr.  
 
Kallippos z Rodu bol na 121. olympijských hrách korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.

Olympijské víťazstvo Kallippa je uvedené na papyruse (P.Oxy XVII. 2082) z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Jeho Meno, domovská krajina a športová disciplína je zaznamenaná na fragmente č. 4, a to v 20. riadku. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Sojuz TMA-06M

**Sojuz TMA-06M** bola ruská kozmická loď typu Sojuz. Dňa 23. októbra 2012 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 33. Potom zostala u ISS ako záchranná loď až do 15. marca 2013, kedy sa s ňou rovnaká trojica kozmonautov vrátila späť na Zem.

## Posádka
*  Oleg Novickij (1), veliteľ, Roskosmos (CPK) 
*  Jevgenij Tarelkin (1), palubný inžinier 1, Roskosmos (CPK)
*  Kevin Ford (2), palubný inžinier 2, NASA

### Záložná posádka
*  Pavel Vinogradov, veliteľ, RKK Energija
*  Alexandr Misurkin, palubný inžinier 1, Roskosmos (CPK)
*  Christopher Cassidy, palubný inžinier 2, NASA

## Priebeh letu
Nosná raketa Sojuz-FG s kozmickou loďou a kozmonautmi odštartovala z kozmodrómu Bajkonur dňa 23. októbra 2012 o 10:51:10,934 svetového času (UTC). S Medzinárodnou vesmírnou stanicou (ISS) sa loď spojila 25. októbra 2012 o 12:29:34 UTC. Potom posádka lode prešla na ISS a zapojila sa do práce Expedície 33.

Dňa 15. marca 2013 o 23:43 UTC sa Novickij, Tarelkin a Ford s loďou odpojili od stanice a na druhý deň o 03:06:13,2 UTC pristáli v kazašskej stepi, severovýchodne od Arkalyku. Let Sojuzu trval 143 dní, 16 hodín, 15 minút a 2 sekundy.

## Galéria

Súbor:Soyuz TMA-06M crew at the Kremlin Wall.jpg|Posádka Sojuzu pri kremeľskom múre v Moskve
Súbor:Soyuz TMA-06M spacecraft integration facility 2.jpg|Kozmická loď Sojuz TMA-06M počas predletových kontrol
Súbor:Soyuz TMA-06M rollout by train 2.jpg|Prevoz nosnej rakety na štartovaciu rampu, 21. október 2012
Súbor:Soyuz TMA-06M rocket is erected into position.jpg|Raketa Sojuz-FG po vztýčení na štartovacej rampe
Súbor:Soyuz TMA-06M crew members wave farewell.jpg|Posádka sa lúči pred štartom
Súbor:Soyuz TMA-06M rocket launches from Baikonur 3.jpg|Štart Sojuzu TMA-06M z Bajkonuru, 23. október 2012
Súbor:Soyuz TMA-06M rocket launches from Baikonur 6.jpg|Štartujúca raketa Sojuz-FG
Súbor:Expedition 34 Crew Members.jpg|Posádka Sojuzu TMA-06M v skafandroch Sokol na Medzinárodnej vesmírnej stanici v posledných dňoch pred návratom 
Súbor:Soyuz TMA-06M departing from the ISS.jpg|Sojuz TMA-06M po odpojení od Medzinárodnej vesmírnej stanice, 16. marec 2013
Súbor:All-three-on-ground.png|Posádka po vyzdvihnutí z kabíny
Súbor:Soyuz TMA-06M crew members are greeted at the Kustanay Airport.jpg|Privítanie posádky Sojuzu TMA-06M na letisku v Kostanaj


## Referencie


## Iné projekty

## Externé odkazy
* Informácie o lete Sojuzu TMA-06M

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2012
Kategória:Kozmonautika v 2013
Cutomu Seki

**Cutomu Seki** (; * 3. november 1930, Kóči, Japonsko) je japonský astronóm. Je vedúcim observatória v Geisei a členom *Oriental Astronomical Association*.

Je vyštudovaný koncertný gitarista, ale časom sa začal venovať astronómii, najmä hľadaniu komét.
Dosiaľ objavil 34 komét, okrem iných veľmi jasnú Ikeya-Seki v roku 1965, viditeľnú aj cez deň pri Slnku, a po ňom pomenované kométy C/1961 T1 (Seki) a C/1967 C1 (Seki).

Objavil aj 224 asteroidov, z ktorých veľa pomenoval po miestach a zaujímavostiach v prefektúre Kóči, ako 2396 Kochi, 2571 Geisei alebo 2582 Harimaya-Bashi. Je po ňom pomenovaný asteroid 3426 Seki.

## Referencie


## Externé odkazy
* Oficiálna stránka

## Zdroj

Kategória:Japonskí astronómovia
Kategória:Objavitelia asteroidov
Andrew Garth

**Andrew Garth** alebo **Andy Garth**  je britský diplomat. Od októbra 2014 do augusta 2020 bol veľvyslancom Spojeného kráľovstva na Slovensku. Predtým pracoval na rôznych pozíciách v Poľsku, Rumunsku, Taiwane a Thajsku.

## Diplomatické pôsobenie
V diplomatických službách Spojeného kráľovstva (Foreign & Commonwealth Office) pôsobí od roku 1988. Od roku 1990 do roku 1992 pracoval ako atašé vo Varšave. V rokoch 1992 až 2002 na rôznych postoch v Ázii alebo orientovaných na Áziu. Od roku 2003 do roku 2014 pracoval prevažne v rozvíjaní medzinárodného obchodu. V rokoch 2008 až 2010 bol hlavou tímu pre rozširovanie Európskej únie a predvstupovú problematiku. V rokoch 2010 až pracoval ako vedúci v (UK Trade and Investment) kde podporoval export britských firiem.

### Veľvyslanec na Slovensku
Zmena na poste veľvyslanca bola oznámená v máji 2014. Svoje poverovacie listiny odovzdal prezidentovi Andrejovi Kiskovi 18. septembra 2014. Podľa tlačovej správy sú jeho priority „*okrem iného hľadanie prienikov spoločných záujmov pri reforme Európskej únie a rozvoj ekonomickej spolupráce*“. Veľvyslancom sa stal k 1. októbru 2014, nahradzujúc chargé d’affaires Gill Fraser.

Po pokuse o otrávenie Sergeja Skripaľa novičokom v anglickom Salisbury obvinila britská vláda ruskú stranu z organizácie pokusu. Na protest Slovensko stiahlo diplomata z Moskvy. Nevyhostilo však spravodajských dôstojníkov ako iné krajiny. Veľvyslanec Garth postoj Slovenska komentoval takto: „*Privítali sme, že Slovensko stiahlo svojho veľvyslanca z Moskvy, ale očakávania, že sa pridajú k väčšine spojencov EÚ aj NATO, boli väčšie. Prekvapilo nás, že ste sa nepridali. Poskytli sme dostatočne veľa informácií. Pre ostatných spojencov to bolo postačujúce. Pridalo sa aj nezávislé Švajčiarsko. Nešlo tu o nové ekonomické sankcie, tu išlo o vyhostenie nedeklarovaných spravodajských dôstojníkov. Sklamalo nás to.*“

Za najťažšie momenty svojho pôsobenia považuje vraždu Jána Kuciaka a Martiny Kušnírovej a slovenskú reakciu po prípade útoku v Salisbury. Podľa neho mnohí Britskí politici a diplomati neočakávali, že Slovensko Britániu nepodporí. Po zmene vlády v roku 2020 je poodľa neho Slovensko opäť v jadre: po zmene pohľadu na Venezuelu (uznanie prezidenta Juana Guaidóa), pridanie sa k medzinárodnému vyhláseniu o Číne a Hongkongu ako aj vyhlásenia na podporu EÚ a NATO. Po Brexitovom hlasovaní bol ako ostatní z ambasády prekvapený výsledkom. Neskôr svoju úlohu videl takto: *„Ja som si uvedomil, že našou úlohou bude zaistiť, aby Británia mala aj naďalej silné vzťahy so Slovenskom. Nemusíte byť nutne v EÚ, aby ste mali silné vzťahy s krajinou, ako ukazuje príklad vzťahov Slovenska s [[Kanada|Kanadou]], [[Spojené štáty|USA]], [[Izrael|Izraelom]] a inými štátmi.“*

Svoju misiu na Slovensku by mal ukončiť v auguste 2020. Pôsobiť bude na ministerstve zahraničných vecí.

Vo funkcii veľvyslanca ho v auguste 2020 nahradil Nigel Baker.

## Osobné
V nemocnici na Antolskej sa mu narodili dvojčatá.

## Referencie

## Externé odkazy
* Profil na stránke veľvyslanectva

Kategória:Britskí diplomati
Kategória:Veľvyslanci Spojeného kráľovstva na Slovensku
Chauvetova jaskyňa

thumb|Hyena 
thumb|Kone 
**Chauvetova jaskyňa** [vyslov: šovetova] je nálezisko jaskynných malieb z obdobia vrchného paleolitu (aurignacien). Ich vek sa odhaduje na 30 až 32 000 rokov a patria tak k vôbec najstarším . 

V roku 2014 bola zapísaná na zoznam svetového dedičstva UNESCO.

## Opis
Jaskyňa leží v južnom Francúzsku pri obci Vallon-Pont-d'Arc, asi 70 km severne od Nîmes, vo vápencovom útese nad bývalým korytom rieky Ardèche. V kraji je síce rad archeologicky významných jaskýň, Chauvetova jaskyňa je ale mimoriadne veľká, maľby zvierat majú vynikajúcu úroveň a sú veľmi dobre zachované. Na viac ako sto kresbách a maľbách je zachytených najmenej 13 druhov zvierat, vrátane jaskynných hyen, medveďov, levov a leopardov. V niektorých prípadoch sú zvieratá zachytená v pohybe, alebo tvoria skupiny. Popri tom je v jaskyni množstvo geometrických kresieb, liniek a bodov. Okrem malieb sa v jaskyni našli aj ďalšie predmety a stopy ľudskej činnosti, napríklad čierny nános od sadzí z pochodní, ktorými sa v jaskyni svietilo, odtlačky detských rúk a ďalej stopy medveďov a množstva kostí.

## História
Jaskyňa je pomenovaná po speleológovi Jean-Marie Chauvetovi, ktorý ju v roku 1994 s dvoma kolegami, E. Brunel-Deschampsovou a Ch. Hillairom objavil, a v roku 1996 opísal. Datovanie bolo spočiatku predmetom odborných sporov, rádiokarbónová metóda datovania ale ukázala, že maľby skutočne pochádzajú z doby pred 30-32 tisíc rokmi, ďalšie stopy sú o niekoľko tisícročí mladšie. Speleologický výskum ukázal, že pred nejakými 25 tisícami rokov bol vchod do jaskyne uzavretý zosuvom pôdy, čím sa vysvetľuje neprítomnosť mladších stôp. Aby sa predišlo poškodeniu malieb návštevníkov, ako sa stalo v Lascaux, je jaskyňa pre verejnosť uzavretá.

## Referencie


## Pozri aj
* Aurignacien

## Iné projekty

## Externé odkazy
* The Cave of Chauvet-Pont-d'Arc na stránke Ministerstva kultúry, mapka a fotografie 
* Ancient Grand Masters: Chauvet Cave, France. Článok kurátora J. Clottese 
* Chauvet Cave na stránkach Metropolitan Museum of Art, Timeline of Art History
* Jenny Hogan, Doubt Cast on Age of Oldest Human Art. Abstrakt článku z New Scientist, 18. 4. 2003  
* Chauvet Cave 
* The Grotte Chauvet : a completely homogeneous art?
* Chauvet cave. Stránky zberateľov s obrázkami 
* Cave of Forgotten Dreams. 3D film W. Herzoga 

## Zdroj

Kategória:Praveké umenie
Kategória:Lokality Svetového dedičstva vo Francúzsku
Kategória:Jaskyne vo Francúzsku
Kategória:Ardèche (departement)
Signs of Life (Pink Floyd)

**„Signs of Life“** je úvodná skladba z albumu *[[A Momentary Lapse of Reason]]*, ktorý vydala britská hudobná skupina Pink Floyd v roku 1987. Autormi skladby sú David Gilmour a Bob Ezrin. 

Ide o inštrumentálnu skladbu, i keď verzia z albumu obsahuje dve vety, ktoré prespieval Nick Mason elektricky skresleným hlasom. Ku skladbe vzniklo aj video, v ktorom Langley Iddins, správca Gilmourovej Astórie, sa plaví cez Grantchester Meadows. 

Skladba priamo prechádza do nasledovnej spiesne „Learning to Fly“, i keď počas *[[A Momentary Lapse of Reason Tour|A Momentary Lapse Tour]]* bol prechod viac zvukovo spracovaný. 
## Obsadenie
* David Gilmour - gitara, syntetizátor, programovanie
* Nick Mason - hlas
spolu s:
* Richard Wright - Kurzweil syntetizátor
* Tony Levin - basgitara
* Jon Carin - syntetizátor

## Referencie

Kategória:Piesne skupiny Pink Floyd
Herkulova veža

**Herkulova veža** (galícijský a španielsky: *Torre de Hércules*) je maják z doby antického Ríma stojaci na polostrove vzdialenom asi 2,4 kilometra od mesta A Coruña v severozápadnom Španielsku. Maják je 55 metrov vysoký. Je najstarším rímskym majákom, ktorý je stále v prevádzke. 

V roku 2009 bol zaradený na zoznam svetového dedičstva UNESCO.

## Iné projekty

## Externé odkazy
* Fotografie
* Oficiálna stránka
* Images of the Roman Tower of Hercules and futuristic visual legends
* Historical timeline of the Tower of Brigantia 

## Zdroj

Kategória:Majáky
Kategória:Lokality Svetového dedičstva v Španielsku
Kategória:Stavby v Španielsku
Kategória:A Coruña
Celestíni

**Celestíni** alebo **celestináni** (lat. Congregatio Coelestinorum, Ordo Coelestinensium) bol katolícky rehoľný rád, ktorý vznikol z benediktínskeho rádu. Ich heslom bolo benediktínske *Ora et labora*, ich kláštory sa nazývajú *paraklety* (podľa úcty k Duchu Svätému, Paraklétovi). Ich zakladateľom bol pustovník Pietro Angeleri del Morrone (Murrhone alebo de Morone; neskorší nešťastný pápež Celestín V.), ktorý zriadil v roku 1254 v talianskych Abruzzách prvú celestínsku pustovňu.

V českých krajinách mali celestíni konventy v Ojvíne a v Prahe u sv. Michala pod Vyšehradom (prvý fungoval iba 180 a druhý 33 rokov - ojvínsky konvent zanikol v 16. storočí, pražský konvent zničili v roku 1420 táboriti), hojnejšie zastúpení boli najmä v Taliansku a vo Francúzsku. Koncom 18. storočia členovia rádu úplne vymreli.

## Referencie


## Pozri aj
* Celestín V.
* Rád svätého Benedikta

## Literatúra
* BUBON, Milan M. *Encyklopedie řádů, kongregací a řeholních společností katolické církve v českých zemích. Diel II, zväzok II*. Praha : Libri, 2004. S. 351-360.

## Zdroj

Kategória:Duchovné rády
Bučiny u Rakous

**Bučiny u Rakous** je prírodná rezervácia ev. č. 1760 na pomedzí okresov Jablonec nad Nisou a Semily západne od obce Koberovy. Chránené územie sa rozkladá po ľavej strane údolia rieky Jizery, vpriestore medzi osadami Zbirohy, Michovka a Rohliny. Oblasť spravuje AOPK ČR Správa CHKO Český ráj.

## Ochrana
Predmetom ochrany je lesné společenstvo poloprirodzeného charakteru s prevahou buka vo veku 80-115 rokov, rastúce na slieňovitom pieskovci, s pestrými rastlinnými a živočíšnymi spoločenstvami a členitou geomorfológiou. Je významným prvkom ekologickej stability krajiny - funkčné biocentrum regionálneho významu v trase nadregionálneho biokoridoru v údolí rieky Jizery.

## Referencie


## Pozri aj
* Zoznam chránených území v okrese Jablonec nad Nisou
* Zoznam chránených území v okrese Semily
* Na hranicích
* Podloučky
* Tis v Besedicích
* Zbirohy (hrad)
* Zbirohy (skaly)

## Iné projekty

## Externé odkazy
* Nariadenie OÚ Semily o zriadení rezervácie
* Nariadenie OÚ Jablonec nad Nisou o zriadení rezervácie

## Zdroj

Kategória:Chránené územia v okrese Semily
Kategória:Chránené územia v okrese Jablonec nad Nisou
Kategória:Chránená krajinná oblasť Český ráj
Kategória:Lesy v Česku
Kategória:Jičínská pahorkatina
Kategória:Koberovy
Kategória:Rakousy (okres Semily)
Hilary Knightová (športovkyňa)

**Hilary Atwood Knightová** (* 12. júl 1989, Palo Alto, Kalifornia, USA) je hráčka ľadového hokeja, útočníčka  a klubu Boston Blades. Počas svojej doterajšej kariéry získla šesť zlatých a dve strieborné medaily z majstrovstiev sveta a dve strieborné medaily zo Zimných olympijských hier. Na Majstrovstvách sveta 2011 sa stala najproduktívnejšou hráčkou turnaja. Rovnaký úspech zopakovala na Majstrovstvách sveta 2015 a 2016, kde navyše v obidvoch prípadoch získala od direktoriátu IIHF ocenenie MVP pre najužitočnejšiu hráčku.

## Zdroj

Kategória:Hokejistky Spojených štátov
Kategória:Osobnosti z Palo Alto
Kategória:Hokejisti na Zimných olympijských hrách 2026
Hilary Knightová

**Hilary Knightová** (ang. Hilary Knight) môže byť:
* americká hráčka ľadového hokeja, pozri Hilary Knightová (športovkyňa)
* americká ilustrátorka, pozri Hilary Knightová (ilustrátorka)
Antiochos z Leprea

**Antiochos** (*Antiochos*) bol olympijský víťaz v pankratiu v roku 400 pred Kr.

Antiochos  z élidskeho Leprea si na 95. olympijských hrách vybojoval víťazstvo v pankratiu. Pankration zaviedli na 33. olympijských hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Olympijské víťazstvo Antiocha zaznamenal cestovateľ a spisovateľ Pausanias, ktorý v druhom storočí videl jeho sochu v Olympii. Pausanias okrem toho uvádza: „*Antiochovu sochu vytvoril [[Nikodamos z Mainalu|Nikodamos]], Antiochos bol rodom z Leprea; jedenkrát premohol v Olympii svojich súperov v pankratiu, na hrách v [[Isthmické hry|Istmii]] a potom v [[Nemejské hry|Nemei]] zvíťazil dvakrát. Leprejčania totiž nemali taký odpor k isthmickým hrám ako (iní) Éliďania..."*

Podľa emeritného profesora Marka Goldena je olympionik Antiochos pravdepodobne totožný s Antiochom uvádzaným historikom Xenofónom (Antiochos pankratista ), ktorý zastupoval susednú Arkádiu ako posol (vyslanec) so žiadosťou o vojenskú pomoc u perzského kráľa.
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Biele Mesto

thumb|Bauhaus múzeum v Tel Avive
**Biele Mesto** () je oblasť v Tel Avive, v ktorej sa nachádzajú mnohé vynikajúce stavby v tzv. *medzinárodnom slohu*, ktorého nápadným znakom je najmä použitie bielej farby.

V roku 2003 bolo zapísané ako pamiatka na zoznam svetového dedičstva UNESCO.

Biele Mesto je unikátna mestská štruktúra obrovského historického významu - v Meste sa nachádza okolo 4 000 budov, ktoré boli postavené v medzinárodnom slohu. Veľkú časť budov postavili v 30. a 40. rokoch 20. storočia židovskí architekti, ktorí prišli z Nemecka. Časť z nich bola žiakmi školy Bauhaus, alebo ňou boli ovplyvnení.

## Charakteristika
Tel Aviv bol založený v roku 1909 podľa moderných plánov a idey záhradného mesta. Dizajn mesta vytvoril na konci 20. rokov 20. storočia projektant škótskych miest Patrick Geddes.

Meno "Biele Mesto" pramení najmä z toho, že väčšina budov v tejto časti mesta je natretá bielou farbou. Budovy sú ďalej typické najmä tým, že ich funkčnosť je preferovaná pred dekoratívnosťou a ornamentálnosťou. Domy boli projektované ako obydlia, sú preto obklopené vegetáciou a vzhľad domov je prostý. Asymetria domov tiež vychádza z praktického poslania budov.

## Galéria

Beit Rekanatti.jpg|Bejt Rekanatti
Hayarkon-st01.JPG|Ulica HaJarkon
Rothschild Boulevard7.jpg|Rothschildov bulvár
Beit dfus haaretz.jpg|Tlačiareň deníka Ha'arec


## Pozri aj
* Tel Aviv
* Bauhaus (výtvarná škola)

## Iné projekty

## Externé odkazy
* Oficiálna stránka 

## Zdroj

Kategória:Tel Aviv
Kategória:Lokality Svetového dedičstva v Izraeli
Kategória:Architektúra v Izraeli
Alfeld

thumb|Alfeld

**Alfeld** je obec v nemeckej spolkovej krajine Bavorsko. Ide o súčasť zemského okresu *Nürnberger Land* vo vládnom obvode Stredné Fransko.
V roku 2011 tu žilo 1 096 obyvateľov.

## Časti obce
Obec sa skladá z 18 častí:
* Alfeld
* Claramühle
* Haubmühle
* Kauerheim
* Kirchthalmühle
* Kursberg
* Lieritzhof
* Nonnhof
* Otzenberg
* Pollanden
* Regelsmühle
* Rosenmühle
* Röthenfeld
* Seiboldstetten
* Waller
* Wettersberg
* Wörleinshof
* Ziegelhütte

## Galéria

Pfarrkirche Sankt Bartholomäus 04.jpg|Kostol 
Villa Untere Bachstraße Alfeld.jpg|Vila 
D-5-74-111-3 01.jpg|Centrum 


## Referencie


## Iné projekty

## Externé odkazy
*  Alfeld

## Zdroj

Kategória:Obce v Bavorsku
Libuňka (prírodná pamiatka)

**Libuňka** je prírodná pamiatka ev. č. 1674 nachádzajúca sa v katastri obcí Hrubá Skála a Ktová v okrese Semily. Chránené územie zahŕňa približne 2½ km dlhý úsek toku a brehov riečky Libuňky medzi Ktovou a Borkom (začína pri mostíku miestnej komunikácie Ktová - Dlhá Ves a končí pri moste cesty Borek - Rokytnice). Oblasť spravuje Správa CHKO Český ráj.

## Ochrana
Dôvodom zriadenia prírodnej pamiatky je ochrana prirodzeného toku s typickými meandrami a brehovými porastami ako významného krajinotvorného prvku a tiež ochrana životného prostredia niekoľkých chránených a ohrozených druhov živočíchov CHKO Český ráj.

## Referencie


## Pozri aj
* Zoznam chránených území v okrese Semily

## Iné projekty

## Externé odkazy
* Výnos Rady Okresného národného výboru o zriadení chráneného územia
* Rieka Libuňka na stránke Raft.cz

## Zdroj

Kategória:Chránené územia v okrese Semily
Kategória:Chránená krajinná oblasť Český ráj
Kategória:Povodie Jizery
Kategória:Jičínská pahorkatina
Kategória:Hrubá Skála
Kategória:Ktová
Trosky (prírodná pamiatka)

**Trosky** je prírodná pamiatka ev.č.1932 nachádzajúca sa v katastri obce Troskovice v okrese Semily. Oblasť spravuje AOPK ČR Správa CHKO Český ráj.

## Ochrana
Predmetom ochrany sú tu dva bazaltové sopečné komíny rovnomenného vrchu Trosky, ktoré sa stali symbolom celého Českého raja. Tie vznikli oderodováním sopečného kužeľa a obnažením prívodných dráh pre vystupujúcu magmu.

## Popis lokality
Podložie prírodnej pamiatky je veľmi bohaté na živiny, čo tvorí vhodné prostredie pre rast rastlín, z ktorých niektoré nerastú nikde inde. Ide predovšetkým o medničku sedmohradskú (*Melica transsilvanica*) a horčičník škardolistý (*Erysimum crepidifolium*). Na svahoch sú lokálne zachované pôvodné háje s dubom a hrabom.

Do polovice 20. storočia tu hniezdil sokol sťahovavý, dnes sa tu vyskytuje len sokol myšiar a niektoré druhy netopierov (netopier veľký a netopier riasnatý). Z chránených druhov hmyzu sa tu vyskytuje vidlochvost feniklový.

## Referencie


## Pozri aj
* Zoznam chránených území v okrese Semily

## Iné projekty

## Externé odkazy
* Vyhláška CHKO Český ráj o zriadení prírodnej pamiatky
* Na stránke hradu Trosky 

## Zdroj

Kategória:Chránené územia v okrese Semily
Kategória:Chránená krajinná oblasť Český ráj
Kategória:Jičínská pahorkatina
Kategória:Troskovice